Beatissime pater. Cum nuper prepositura ecclesie Aboensis per obitum quondam Henrici [Venne], illius ultimi possessoris extra Romanam curiam defuncti, vacavisset et devoti vestri capitulum dicte ecclesie devotum sanctitatis vestre oratorem Paulum Scheel, de nobili genere ex utroque parente procreatum et in artibus magistrum tunc eiusdem ecclesie archidiaconum, in illius prepositum elegissent, et idem orator electionem de persona sua factam ratam forsan et gratam habnisset illamque per ordinarium confirmari seu sibi de ipsa prepositura vigore eiusdem electionis per eundem ordinarium provideri et illam sibi conferri obtinuisset, possessione forsan subsecuta, dictus orator dubitans electionem et inde secuta quecumque viribus non subsistere et forsan de facto processisse et propterea eandem preposituram adhuc tunc vacavisse et premissa sanctitati vestre exponi fecisset, eadem sanctitas vestra de ipsa prepositura tunc sicut premittitur seu alias quovis modo vacante per litteras suas prefato oratori providit, prout in eisdem litteris, in quibus quod fructus dicte prepositure sex marcharum argenti puri secundum communem existimationem valorem annuum non excedunt, expressum fuit, plenius continetur. Cum autem, pater sancte, a nonnullis asseratur, fructus predictos etiam tunc plus valuisse et valere, licet octo marcharum similium secundum existimationem predictam valorem annuum non excederent neque excedant, ac propterea dictus orator dubitet litteras predictas de surreptionis vitio notari et sibi minus utiles reddi seque desuper molestari posse tempore procedente, supplicat igitur humiliter sanctitati vestre prefatus Paulus orator, quatenus sibi, ne propterea litterarum huiusmodi frustretur effectu, oportune providentes ipsumque specialibus favoribus et gratiis prosequentes sibique quod littere predicte cum omnibus et singulis in eis contentis clausulis et per illas sibi de (de) dicta prepositura collatio et provisio facte necnon processus per easdem litteras habiti et habendi et inde secuta quecumque a data presentium valeant plenamque roboris firmitatem obtineant et sibi suffragentur in omnibus et per omnia perinde ac si in illis quod fructus huiusmodi octo marcharum similium secundum eandem existimationem valorem annuum non excedebant expressum fuisset, etiam si dicta prepositura, que inibi dignitas maior post pontificalem existit, adhuc premisso sive alio quovis modo aut ex alterius cuiuscumque persona seu per liberam dicti quondam Henrici vel cuiusvis alterius de illa in Romana curia vel extra eam etiam coram notario publico et testibus sponte factam resignationem aut constitutionem Execrabilis vel capitulum De multa seu assecutionem etc. vacet, etiam si devolutione affecta specialiter vel alias generaliter, etiam quia maior dignitas post pontificalem reservata, curata, etiam cura iurisdictionali electiva, litigiosa, [cuius] litis status etc. existat, in forma perinde et etiam valere aut nove provisionis gratie surrogationis si neutri si nulli si alteri aut alias prout utilius videbitur concedere et providere seu provideri mandare dignemini de gratia speciali, non obstantibus constitutionibus et ordinationibus apostolicis statutis etc. iuramento etc. roboratis ceterisque contrariis quibuscumque cum clausulis oportunis necessariis et consuetis. Concessum ut petitur in presentia domini nostri pape. Iohannes Casertanus. Et cum absolutione ad effectum etc.; et quod obstantie beneficiales oratoris ac verus et ultimus dicte prepositure vacationis modus, otiam si ex illo quevis generalis reservatio etiam in corpore iuris clausa etiam ex vacatione apud sedem apostolicam resultet, habeantur pro expressis seu exprimi possint in toto vel in parte; et cum clausula generalem reservationem importante ex quavis causa undecumque resultet etiam apud sedem etc.; et quod littere in forma nove provisionis gratie surrogationis etiam quoad possessionem perinde et etiam valere et in eventum litis gratie si neutri si nulli si alteri seu alias ut utilius fuerit et oratori videbitur simul vel separatim expediri possint; et quod premissorum omnium et singulorum etiam tenorum electionis et confirmationis seu provisionis ac litterarum predictarum et aliorum inde secutorum quorumcumque qualitatum denominationis nominum [et] cognominum invocationis annexorum etc. fructuum augendo vel minuendo quantum opus fuerit, regula non obstante aliorumque necessariorum maior et verior specificatio fieri possit in litteris. Concessum. Iohannes Casertanus. Datum Rome apud sanctum Petrum quartodecimo kalendas martii anno secundo.